ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660045663
ขอให้ปรับปรุงการให้บริการของเจ้าหน้าที่หน่วยงานการลงทะเบียนเบี้ยยังชีพผู้สูงอายุ ประจำสำนักงานเขตบางคอแหลม เลขที่ 193 ถนน พระรามที่ 3 แขวงบางคอแหลม เขตบางคอแหลม กรุงเทพมหานคร เนื่องจากประมาณกลางเดือนกันยายน 2566 (ไม่ทราบวันเวลาที่ชัดเจน) บุตรชายของผู้ร้องได้ไปสำนักงานเขตบางคอแหลม ติดต่อแผนกหน่วยงานการลงทะเบียนเบี้ยยังชีพผู้สูงอายุ เพื่อทำการลงทะเบียนเบี้ยยังชีพผู้สูงอายุ ปี 65/66 (ปีงบประมาณ 2567) ให้แก่มารดาซึ่งเป็นผู้ร้อง โดยได้พบกับเจ้าหน้าที่ (ไม่ทราบรายละเอียดของเจ้าหน้าที่) แจ้งว่าสำเนาบัตรประจำตัวประชาชนรูปถ่ายไม่ชัด และต้องให้ทางผู้ร้องทำการเขียนแบบคำขอลงทะเบียนรับเงินเบี้ยยังชีพผู้สูงอายุด้วยตนเองเท่านั้น ซึ่งบุตรชายจึงได้เดินทางไปยัง อำเภอเขาฉกรรจ์ จังหวัดสระแก้ว ซึ่งมารดาพักอาศัยอยู่ เพื่อนำแบบคำขอลงทะเบียนรับเงินเบี้ยยังชีพผู้สูงอายุมาให้ทางผู้ร้องกรอกข้อมูลและขอคัดสำเนาทะเบียนบ้านใหม่ที่อำเภอเขาฉกรรจ์ จังหวัดสระแก้ว เพราะเอกสารสำเนาทะเบียนบ้านที่คัดนั้นสามารถใช้ได้ 30 วัน พร้อมทั้งได้ทำหนังสือมอบอำนาจให้ทางบุตรชายดำเนินการแทนในกรณีดังกล่าว และในเดือนตุลาคม 2566 (ไม่ทราบวันเวลาที่ชัดเจน) ทางบุตรชายของผู้ร้องได้ไปติดต่อที่สำนักงานเขตบางคอแหลมอีกครั้งเพื่อดำเนินการลงทะเบียนเบี้ยยังชีพผู้สูงอายุให้แก่ทางผู้ร้อง ซึ่งได้พบกับเจ้าหน้าที่ (ไม่ทราบรายละเอียดของเจ้าหน้าที่) แจ้งว่าไม่สามารถดำเนินการได้ เพราะสำเนาทะเบียนบ้านของผู้ร้องไม่ได้มีการคัดในพื้นที่ แขวงบางคอแหลม กรุงเทพมหานคร และทางเจ้าหน้าที่แจ้งว่าเป็นนโยบายของภาครัฐ ประกอบทางเจ้าหน้าที่แจ้งว่า อายุ 60 ปี ยังไม่สามารถทำได้หากมีการยื่นเอกสารไว้ก่อนจะต้องรอปีถัดไป เนื่องจากเป็นช่วงปิดปีงบประมาณ ทางบุตรชายของผู้ร้องจึงไม่ได้ดำเนินการใดๆ เพราะกลัวว่าเอกสารต่างๆของผู้ร้องจะถูกตีตกในครั้งดังกล่าว (ระบุตามผู้ร้องแจ้ง) ส่งผลให้ผู้ร้องไม่พึงพอใจการให้บริการของทางเจ้าหน้าที่ ว่าเพราะเหตุใดถึงไม่แจ้งตั้งแต่ครั้งแรกที่ไปยื่นเอกสารว่า การคัดสำเนาทะเบียนบ้านต้องเป็นการคัดในพื้นที่เขตบางคอแหลมสถานที่ลงทะเบียนเท่านั้น จึงเห็นว่าเจ้าหน้าที่ควรมีการปรับปรุงการให้บริการ เพื่ออำนวยความสะดวกให้แก่ประชาชนผู้ติดต่อใช้บริการต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata